Fuvahmulakun audition nimijje, Libunu team haairaan vaahaa molhu!\nއެންމެ މޮޅަށް ކީތިރި ގުރުއާން ކިޔަވާ މީހަކު ހޯދަން ޕީއެސްއެމުން އަންނަ ރޯދަމަހު ބާއްވަން ނިންމާފައިވާ "އެންމެ އަލިގަދަ ތަރީ" ގެ ފުވައްމުލަކު އޮޑިޝަން ނިންމާލައިފި އެވެ.\nއަލިގަދަ ތަރީގެ ފުވައްމުލަކު އޮޑިޝަން ކުރިއަށް ގެންދިޔައީ އިއްޔެ ހެނދުނު 9:00 އިން ފެށިގެން ރޭ 11:00 އާ ހަމައަވެ. ރާއްޖޭގެ ނިސްބަތުން ކީރިތި ގުރުއާން ކިޔެވުމަށް މޮޅު ހާފިޒުން ގިނައިން ތިބި ފުވައްމުލަކުން، އެ މުބާރާތުގެ އޮޑިޝަން އަށް ބޮޑު ތަރުހީބެއް ލިބިފައިވާ ކަމަށް މުބާރާތް އިންތިޒާމްކުރާ ޕީއެސްއެމުން ވަނީ ބުނެފަ އެވެ.\nއަވަސް އަށް މައުލޫމާތު ދެއްވަމުން އަލިގަދަ ތަރީގެ ޕްރޮޑިއުސާ އަލީ ރިލްވާން ވިދާޅުވީ، ފުވައްމުލަކުން ގިނަ އަދަދެއްގެ ބަޔަކު އިއްޔެ އޮޑިޝަން ދިން ކަމަށެވެ. އޮޑިޝަން ކުރި މީހުންގެ ތެރެއިން ދެވަނަ ރައުންޑަށް އަށް މީހުން ނަގާފައިވާއިރު އެ އަށް މީހުންނަކީ އެ މުބާރާތުގައި ވަރަށް ވާދަވެރި ކޮމްޕެޓިޝަންއެއް ދޭނެ މީހުން ކަމަށެވެ. ދެވަނަ ރައުންޑަށް ހޮވުނު އަށް ބައިވެރިންނަކީ ވެސް "ހައިރާން ކޮށްލާހާ" ރީއްޗަށް ގުރުއާން ކިޔަވާ މީހުން ކަމަށް ރިލްވާން ވިދާޅުވި އެވެ.\n"ގުރުއާން އެކި ރާގުތަކަށް ކިޔެވުމަށް އެކަންޏެއް ނޫން އެ މީހުން މޮޅީ. ގުރުއާނާއި ބެހޭ އިލްމަށް ވެސް މޮޅު އެ ހުރިހާ ބައިވެރިން ވެސް. އޮޑިޝަންގައި ކުރި ސުވާލުތަކަށް ވެސް ވަރަށް ކުޅަދާނަކަމާއެކު ޖަވާބު ދީފައި ވަނީ ހުރިހާ ބައިވެރިން ކަހަލަ ގޮތަކަށް. ވަރަށް ޓަފް ކޮމްޕެޓިޝަނެއް މި އަހަރުގެ މުބާރާތުގައި ފުވައްމުލަކުގެ ފަރާތުން ދޭނެ ކަމަށް ޝައްކެއް ނެތް،" ރިލްވާން ވިދާޅުވި އެވެ.\nފުވައްމުލަކު އޮޑިޝަނަށްފަހު އެ ޓީމް ދެން ދަތުރުކުރާނީ ގދ. ތިނަދު އަށެވެ. ތިނަދޫ އޮޑިޝަން ބާއްވަން ހަމަޖެހިފައިވަނީ މިމަހުގެ 25 ވަނަ ދުވަހު އެވެ. އެއަށް ފަހު ދެން އޮންނާނީ ހއ. އިހަވަންދޫ އޮޑިޝަން އެވެ. އެ އޮޑިޝަން އޮންނާނީ މިމަހުގެ 29 ވަނަ ދުވަހު އެވެ. މާލެ އޮޑިޝަން ބާއްވަން ހަމަޖެހިފައިވަނީ ފެށޭ ޖޫން އެއްވަނަ ދުވަހާއި ދެވަނަ ދުވަހު އެވެ.\nއޮޑިޝަން ބާއްވާ ކޮންމެ ރަށަކުންވެސް ދެވަނަ ރައުންޑަށް ހޮވާ ބައިވެރިންގެ މެދުގައި އިތުރު އޮޑިޝަން އެއް ބާއްވާނެ އެވެ. އަސްލު މުބާރާތަށް ވާދަކުރާ 12 ބައިވެރިން ހޮވާނީ އެ އޮޑިޝަނުންނެވެ.\nކީރިތި ގުރުއާން ޕީއެސްއެމް އަލިގަދަ ތަރި\n"އެންމެ އަލިގަދަ ތަރި" އަކަށް އާދަމް ނަސީމް


އައި.ޑީ.ކިޔު އިން ކުރިއަށް ގެންދިޔަ ޤިރާއަތު ކޯސް ލެވެލް2ފުރިހަމަ ކުރި ބައިވެރިންނަށް ސަނަދު ދީފި – ދަނބިދޫ.ކޮމް\nފުރަތަމަ ސަފުހާ / ހަބަރު / އައި.ޑީ.ކިޔު އިން ކުރިއަށް ގެންދިޔަ ޤިރާއަތު ކޯސް ލެވެލް2ފުރިހަމަ ކުރި ބައިވެރިންނަށް ސަނަދު ދީފި\nއިބްރާހިމް ސިހާމް 15-06-2019\tހަބަރު ކޮމެންޓެއް ކޮށްލާ 1,389 ފަހަރު މި ލިޔުން ކިޔާފައި\nއިންސްޓިޓިއުޓް އޮފް ދާރުލް ޤުރްއާން (އައި.ޑީ.ކިޔު) އިން ލ. ދަނބިދޫ، ކަލައިދޫ އަދި އިސްދޫގައި ކުރިޔަށް ގެންދިޔަ ޤިރާއަތު ކޯސް ލެވެލް2ފުރިހަމަކުރި ބައިވެރިންނަށް ސަނަދު ދީފިއެވެ.\nރޭ ލ. ދަނބިދޫ ސްކޫލް ހޯލްގައި ބޭއްވި ރަސްމިއްޔާތު ފެށިގެން ދިޔައީ ކޯހުގެ ބައިވެރިއެއް ކަމުގައިވާ ލ. ދަނބިދޫ ހުދުވެލި، ޢާއިޝަތު ޢަލީގެ ޤުރްއާން ކިޔެވުމުންނެވެ. އަދި ޤުރްއާންގެ ތަރުޖަމާ އިއްވަވާ ދެއްވީ ކޯހުގެ ބައިވެރިއެއް ކަމުގައިވާ ލ. ކަލައިދޫ ތުނިޔަ، ފާޠިމަތު ޝަޒުލާއެވެ. ރަސްމިއްޔާތު ތަޢާރަފް ކޮށްދެއްވީ ލެވެލް 1 ގެ ބައިވެރިއެއް ކަމަށްވާ ލ. ދަނބިދޫ ވައިފިލާގޭ ސަމާ ޢަބްދުއްލަޠީފެވެ. އަދި ކޯސް ފުރިހަމަކުރި ބައިވެރިންނަށް ސަނަދު ޙަވާލުކޮށްދެއްވީ ރަސްމިއްޔާތު ޝަރަފުވެރިކޮށްދެއްވި، އައްޝައިޚް މުޙައްމަދު ޙަލީމް (މާރެސް ޙަލީމް) އެވެ. މީގެ އިތުރުން ރަށުގެ މުއައްސާސާ ތަކުގެ އިސް ބައެއް ބޭފުޅުންވެސް ވަނީ ކޯހުގެ ބައިވެރިންނާއި ސަނަދު ޙަވާލުކޮށްފައެވެ.\n15 ހަފްތާގެ މުއްދަތަށް ކުރިއަށް ގެންދިޔަ މި ޕްރޮގްރާމްގައި 40 ބައިވެރިންވަނީ ރޭގެ ރަސްމިއްޔާތުގައި ސަނަދު ހާޞިލް ކޮށްފައެވެ. މީގެ އިތުރުން ކޮންމެ ބެޗަކުން 1 ވަނަ،2ވަނަ އަދި3ވަނަ އަށް ދިޔަ ދަރިވަރުންނަށާއި އަދި މުޅި ކޯހުން (ތިން ރަށް އެއްކޮށް) 1 ވަނަ،2ވަނަ އަދި3ވަނައަށް ދިޔަ ދަރިވަރުންނަށްވެސް ވަނީ ސަނަދު ޙަވާލުކޮށްފައެވެ.\nލ. ދަނބިދޫ ބެޗުން ވަނަތަށް ހާޞިލްކޮށްފައިވަނީ:\n• އެއްވަނަ: ޢާއިޝަތު ޢަލީ – ހުދުވެލި / ލ. ދަނބިދޫ\n• ދެވަނަ: ފާޠިމަތު ޢާމިރާ – ވާދީ / ލ. ދަނބިދޫ\n• ތިންވަނަ: ސަޢުދިއްޔާ އިބްރާހީމް – ދޫރެސް / ލ. ދަނބިދޫ އަދި ޒުލައިޚާ އިބްރާހީމް – ވެސްޓްރީ / ލ. ދަނބިދޫ\nލ. ކަލައިދޫ ބެޗުން ވަނަތަށް ހާޞިލްކޮށްފައިވަނީ:\n• އެއްވަނަ: ފާޠިމަތު ޙުސައިން – ކުދިފޭރުވާދީ / ލ. ކަލައިދޫ\n• ދެވަނަ: ފާޠިމަތު ޝަޒުލާ – ތުނިޔަ / ލ. ކަލައިދޫ\n• ތިންވަނަ: ޢާޞިމާ މޫސާ – މޫނިމާގެ / ލ. ކަލައިދޫ އަދި ރުޤިއްޔާ ޙުސައިން – ފިތުރޯނުގެ / ލ. ކަލައިދޫ\nލ. އިސްދޫ ބެޗުން ވަނަތަށް ހާޞިލްކޮށްފައިވަނީ:\n• އެއްވަނަ: ޢާއިޝަތު ސަނީމާ – ރޯޒަރީ / ލ. އިސްދޫ\n• ދެވަނަ: ޚުޒާމަތު ތައުފީޤް – މާކޯނި / ލ. އިސްދޫ\n• ތިންވަނަ: އާމިނަތު ސަނޫރާ – ޑޭޒީރޯސް / ލ. އިސްދޫ\nމުޅި ކޯހުން (ތިން ބެޗް އެއްކޮށް) ވަނަތަށް ހާޞިލްކޮށްފައިވަނީ:\n• ފާޠިމަތު ޙުސައިން – ކުދިފޭރުވާދީ / ލ. ކަލައިދޫ\nރޭގެ ރަސްމިއްޔާތު ޝަރަފްވެރި ކޮށްދެއްވައި އައްޝައިޚް މުޙައްމަދު ޙަލީމް ޙާޟިރީންނާ މުޚާޠަބު ކުރައްވައި ދެއްކެވި ވާހަކަފުޅު އަލިއަޅުވާލައިފައިވަނީ ތަޖުވީދުގެ ހަމަތަކާއި އެއްގޮތްވާ ގޮތުގެ މަތިން ޤުރްއާން ކިޔެވުމުގެ މުހިއްމު ކަމުގެ މައްޗަށްށާއި، އަދި ޤުރްއާނަށް ޢަމަލު ކުރުމުގެ މުހިއްމުކަމުގެ މައްޗަށްށެވެ. އަދި ޤުރްއާނަކީ ހަމައެކަނި ދެލިގަނޑު ކިޔެވުމަށް ބާވައިލެއްވި ފޮތެއް ނޫންކަމަށާއި އެއީ އެފޮތް ކިޔެވުމާއެކު އެއަށް ޢަމަލު ކުރުމަށް ބާވައިލެއްވި ފޮތެއް ކަމަށް ވިދާޅުވިއެވެ. މިގޮތުން ތަފާތު މިސާލުތައް ބަޔާން ކުރެއްވިއެވެ.\nރަސްމިއްޔާތުގައި ޝުކުރު ދެންނެވުމުގެ ގޮތުން ވާހަކަފުޅު ދެއްކެވީ އައި.ޑީ.ކިޔުގެ ވެރިޔާ ޢަލީ ޝަރީފް މުޙައްމަދެވެ. ވެރިޔާގެ ވާހަކަފުޅުގައި މި ކޯސް އިންތިޒާމްކޮށް ހިންގެވުމުގައި އެހީތެރިވެ ވަޑައިގެންނެވި ފަރާތްތަކަށާއި، ކޯހުގެ ބައިވެރިންނާއި، ރަސްމިއްޔާތަށް ޙާޟިރުވެ ތިއްބެވި ޢިއްޒަތްތެރިންނާއި އެހެނިހެން ޙާޟިރީންނަށް ޝުކުރު ދެންނެވިއެވެ. އަދި އައްޝައިޚް މުޙައްމަދު ޙަލީމް ރަސްމިއްޔާތުގައި ބައިވެރިވެ ވަޑައިގެން ދެއްވިކަމަށްޓަކައި ޝުކުރު އަދާކުރެއްވިއެވެ.\nއިންސްޓިޓިއުޓް އޮފް ދާރުލް ޤުރްއާނުން ރާއްޖޭގެ އެކި ރަށްތަކުގައި ކުޑަކުދީންނާއި ބޮޑެތި މީހުންނަށް ތަޖުވީދުގެ ހަމަތަކާއި އެއްގޮތްވާގޮތުގެ މަތިން ކީރިތި ޤުރްއާން ކިޔަވަން ދަސްކޮށްދިނުމާއި މުޖުތަމައުގެ އަފުރާދުންގެ މެދުގައި ދީނީ ކަންކަމަށް ހޭލުންތެރިކުރުވުމާއި، އަހުލުވެރި ކުރުމުގެ ޕްރޮގްރާމްތައް ދަނީ ހިންގަމުންނެވެ. އެގޮތުން 2017 ވަނަ އަހަރުން ފެށިގެން ލ. އަތޮޅުގެ ރަށްތަކުގައިވެސް ޤުރްއާންގެ ދާއިރާގެ ޕްރޮގްރާމްތަށް އައި.ޑީ.ކިޔު އިން ދަނީ ހިންގަމުންނެވެ.\nމި ކޯސްތަކަކީ އިންސްޓިޓިއުޓް އޮފް ދާރުލް ޤުރްއާނުން ފަރުމާކޮށް މޯލްޑިވްސް ކޮލިފިކޭޝަންސް އޮތޯރިޓީ (އެމް.ކިޔު.އޭ) ގެ ހުއްދަ އާއިއެކު ހިންގާ ކޯސްތަކެކެވެެ.\nފަހަތައް ދަނބިދޫ ޒުވާނުންގެ އުންމީދު: ފުޓްބޯޅަ ދަނޑުގައި ކުޅެވޭނެ ގޮތްވުން!\nކުރިއަށް ދަނބިދުުައަށް އުދަ އަރަނީ!